عەسائیبی ئەھلی حەق

بەرخۆدانی ئیسلامیی عەسائیبی ئەھلی حەق ناسراو بە «عەسائیبی ئەھلی حەق لە عێراق»، گرووپێکی سیاسی عێراقییە و لە ئێستادا باڵێکی سەربازیی چالاکیان ھەیە، لەکاتی پێکھێنانیدا لە شیعەکانی عێراق، و دواتر چەکدارە سوننەکانی پارێزگای سەلاحەددین چوونە نێویانەوە دوای ئەوەی ڕێکخراوی دەوڵەتی ئیسلامیی لە ساڵی ٢٠١٤ ناوچەکانی عێراقی داگیرکرد. چالاکییەکانی ئەم گرووپە لە سووریاش بوونی ھەیە. ھەروەھا ویلایەتە یەکگرتووەکانی ئەمریکا لە لیستی تیرۆریستیدا دای نا.https://web.archive.org/web/20171231212323/http://elaph.com/Web/News/2015/3/990804.html

 دامەزاندن 
قەیس خەزعەلی لە سوپای مەھدی موقتەدا سەدر جیابووەوە بۆ ئەوەی تۆڕێکی تایبەتی بۆ خۆی دروست بکات دوای شەڕی سوپای مەھدی دژی ھێزەکانی ئەمریکا لە ساڵی ٢٠٠٤، کاتێک سوپای مەھدی ئاگربەستی لەگەڵ حکوومەتی عێراق و ئەمریکییەکاندا واژوو کرد بۆ وەستاندنی شەڕ، فراکسیۆنی قەیس خەزعەلی بەردەوام بوو لە شەڕکردن. لەکاتی شەڕەکەدا خەزعەلی پێشتر بەبێ ڕەزامەندی موقتەدا سەدر فەرمانی خۆی بۆ بەرھەڵستکارەکان دەرکردبوو. سەرکردایەتی گرووپەکە بریتین لە قەیس خەزعەلی، عەبدولھادی دەراجی، ئەکرەم کەعبی. ئەم گرووپە لە ناوەڕاستی ساڵی ٢٠٠٥ لەگەڵ موقتەدا سەدر ئاشتبوونەوە. لە مانگی تەممووزی ساڵی ٢٠٠٦ عەسائیبی ئەھلی حەق دامەزرا و بووە یەکێک لەو گرووپە تایبەتانەی کە سەربەخۆتر لە باقی سوپای مەھدی چالاکی دەکرد. عەسائیبی ئەھلی حەق دوای ھەڵوەشاندنەوەی سوپای مەھدی دوای شەڕی بەسرە لە ساڵی ٢٠٠٨ بەتەواوی سەربەخۆ بوو. لە تشرینی دووەمی ٢٠٠٨ کاتێک موقتەدا سەدر گرووپێکی نوێی بۆ شوێنگرتنەوەی سوپای مەھدی دروست کرد بە ناوی لیوای ڕۆژی بەڵێندراو (لواء الیوم الموعود)، داوای لە عەسائیب و گرووپەکانی تر کرد بچنە ناو سوپای مەھدییەوە، بەڵام ڕەتیانکردەوە.https://web.archive.org/web/20111002092318/http://www.understandingwar.org/files/reports/Asaib%20Ahl%20al%20Haq%20and%20the%20Khazali%20Special%20Groups%20Network.pdfhttps://web.archive.org/web/20120928111808/http://www.zimbio.com/War+in+Iraq/articles/3427/Iraq+Promised+Day+Brigade+reforming+Shiite

 سەرچاوەکان 

پۆل:حەشدی شەعبی
پۆل:تەوەری بەرگری
پۆل:یاخیبوونی عێراق (٢٠٠٣-٢٠١١)
پۆل:ئەو ڕێکخراوانەی کە لەلایەن ئەمریکاوە بەتیرۆریست دەستنیشانکراون
پۆل:ئەو ڕێکخراوانەی کە دژی مافەکانی کۆمەڵگای پەلکەزێڕینەن
پۆل:حیزبەکان، دامەزرانی ٢٠٠٦
پۆل:حیزبەکانی عێراق
پۆل:گرووپە سەربزێوەکان لە عێراق